CELEX: 22010A0609(02)
Language: hr
Date: 2010-06-08 00:00:00
Title: Sporazum o trgovini bananama između Europske unije i Sjedinjenih Američkih Država

11/Sv. 105
            
            
               HR
            
            
               Službeni list Europske unije
            
            
               245
            
         22010A0609(02)
   
               L 141/6
            
            
               SLUŽBENI LIST EUROPSKE UNIJE
            
         SPORAZUM
   o trgovini bananama između Europske unije i Sjedinjenih Američkih Država
   EUROPSKA UNIJA („EU”),
   i
   SJEDINJENE AMERIČKE DRŽAVE („Sjedinjene Države”),
   PODSJEĆAJUĆI na Dogovor SAD-a i EU-a o bananama od 11. travnja 2001. (WT/DS27/59),
   PRIMAJUĆI NA ZNANJE Ženevski sporazum o trgovini bananama (GATB) koji su 31. svibnja 2010. potpisali EU i Brazil, Kolumbija, Kostarika, Ekvador, Gvatemala, Honduras, Meksiko, Nikaragva, Panama, Peru i Venezuela, čiji primjerak je priložen,
   PRIMAJUĆI NA ZNANJE pitanja i odgovore koje su 16. i 18. ožujka 2009., te 10. i 17. travnja 2009. razmijenile Sjedinjene Države i Europska komisija,
   SPORAZUMJELE SU SE KAKO SLIJEDI:
   
               1.
            
            
               Nakon što sve potpisnice GATB-a riješe sporove i zahtjeve kako je navedeno u prvoj rečenici stavka 5. GATB-a („dan rješavanja sporova”), riješit će se i spor između Sjedinjenih Država i EU-a pod nazivom EK – režim za uvoz, prodaju i distribuciju banana (WT/DS27) („spor”). Odmah nakon što Tijelo za rješavanje sporova primi posljednju obavijest o sporazumnim rješenjima navedenima u stavku 5. GATB-a, Sjedinjene Države i EU prema članku 3. stavku 6. Dogovora o pravilima i postupcima za rješavanje sporova (DSU) zajednički obavješćuju Tijelo za rješavanje sporova o zajedničkom rješenju kojim su odlučile riješiti spor (1).
            
         
               2.
            
            
               Ne dovodeći u pitanje njihova prava i obveze prema Sporazumu Svjetske trgovinske organizacije (WTO-a), uključujući ona koja proizlaze iz tog spora Sjedinjene Države i EU obvezuju se da neće poduzimati daljnje korake u pogledu spora u razdoblju od datuma parafiranja ovog Sporazuma do datuma rješavanja sporova, pod uvjetom da EU djeluje u skladu sa stavkom 3. točkama (a) i (b), i obvezama navedenima u stavku 3. i stavku 4. točkama (b) i (c) GATB-a.
            
         
               3.
            
            
               EU se nadalje obvezuje:
               
                           (a)
                        
                        
                           na uvoz banana primjenjivati isključivo tarifni režim za države s najviše povlastica i stoga ne primjenjivati mjere koje utječu na uvoz banana na svoje državno područje u obliku kvota, tarifnih kvota, ili režima uvoznih dozvola za banane dobavljene iz bilo kojeg izvora (osim automatskih režima uvoznih dozvola isključivo u svrhe nadzora tržišta) (2); i
                        
                     
                           (b)
                        
                        
                           ne primjenjivati bilo koju mjeru koja razlikuje pružatelje usluga distribucija banana na temelju vlasništva ili nadzora pružatelja usluge ili podrijetla banana u distribuciji.
                        
                     Odredbe stavka 1. ne primjenjuju se ako, od dana rješavanja sporova, EU ne postupa u skladu s bilo kojom od obveza navedenih u ovom stavku.
            
         
               4.
            
            
               U skladu s primjenjivim pravilima WTO-a, EU će pravovremeno obavijestiti WTO o bilo kojem sklopljenom bilateralnom ili regionalnom sporazumu o slobodnoj trgovini koji uključuje odredbe o trgovini bananama.
            
         
               5.
            
            
               Sjedinjene Države i EU su suglasne pravovremeno se obavješćivati, a na zahtjev bilo koje od stranaka i savjetovati, o svim pitanjima proizašlima iz ovog Sporazuma ili u vezi s njim.
            
         
               6.
            
            
               Sjedinjene Države i EU jedna drugu pisanim putem obavješćuju o dovršetku unutarnjih postupaka potrebnih za stupanje ovog Sporazuma na snagu. Ovaj Sporazum stupa na snagu na kasniji od sljedećih dana: (a) dan posljednje obavijesti, navedene u prethodnoj rečenici; i (b) dan stupanja GATB-a na snagu. Stavak 2. i stavak 3. točke (a) i (b) privremeno se primjenjuju od dana potpisivanja ovog Sporazuma.
            
         
      
         
            Za Europsku uniju
         
         
            
      
      
         
            Za Sjedinjene Američke Države
         
         
            
      
   
   
      (1)  Rješavanje ovog spora ne utječe na pravo bilo koje stranke na pokretanje novog spora na temelju DSU-a.
   
      (2)  Ova odredba ne dovodi u pitanje pravo EU-a na primjenu mjera koje su u skladu s člankom XXIV. Općeg sporazuma o carinama i trgovini iz 1994.